02/11/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.25972 Comunidade de Regantes do Rego Fonte Loureiro

ZDZISLAW MIHAJLOVIC JANIN ANUNCIO A Comunidade de Regantes do Rego Fonte Loureiro, representada por Jhon Narvaiza Nebreda, con NIF XXXXXXXXX, solicita de Augas de Galicia un caudal de 0,66 l/s de augas captadas en dous mananciais do Rego Loureiro no lugar de Santa Cristina, na parroquia de Berdoias, no Concello de Vimianzo (A Coruña), e con destino á rega das leiras propiedade dos comuneiros, localizadas principalmente no lugar de Vilaseco, parroquia de Castrelo, e outras no lugar de Rego dos Podres, parroquia de Berdoias. O presente anuncio ten por obxecto abrir a regulamentaria información pública que prescribe o art.109 do Regulamento de dominio público hidráulico. As características do aproveitamento son: SOLICITANTE: Comunidade de Regantes do Rego Fonte Loureiro REPRESENTANTE: Jhon Narvaiza Nebreda CAUDAL: 0.66 litros/segundo DESTINO: a rega ( 5.36 Ha de prado) ORIXE: dous mananciais LUGAR: Santa Cristina PARROQUIA: Berdoias (San Pedro) CONCELLO: Vimianzo (A Coruña) As obras consisten na recuperación dunha antiga captación con fins domésticos, para destinala ao uso exclusivo da rega de varias leiras propiedade dos comuneiros próximas as súas vivendas. As instalacións constan de dúas arquetas de captación de dous mananciais que afloran a beiras do Rego Loureiro formada por dous depósitos soterrados de 1 m3 cada un, e que son derivadas cara a outro depósito de almacenamento de 3 m3, próximo aos outros, e situados os tres nos montes de Santa Cristina. As augas son conducidas nunha tubaxe de polietileno de 32 mm de diámetro percorrendo uns 2.544 m e pasando por cinco arquetas de presión, cara ao depósito distribuidor duns 60 m3 e dividido en varios compartimentos, localizado na parcela 19 do polígono 38, propiedade da comunidade, do que parten varias tubaxes de distribución, independentes, cara ás vivendas dos propietarios para a rega dun total de 5.26 Ha de prado. Durante o itinerario da condución no seu primeiro treito ata o depósito distribuidor discorre pola parcela particular de Patricio Ivan Montblanch Hermoza-Rajoy, con consentimento de servidume de acueduto documentada, salva o Rego Calvelo por unha ponte e vai por varias pistas locais, cruza a estrada AC-552 por unha obra de drenaxe transversal dela, e chega ata o depósito repartidor. O segundo treito discorre dende o dito depósito ata as vivendas por propiedades dos usuarios e por algunha pista local, salva o Río do Castro á altura dunha ponte, e continúa o seu percorrido baixo os foxos dalgún treito da estrada AC-552 vella e da nova. O que se fai público para xeral coñecemento, por un prazo de vinte (20) días a partir do día seguinte ao da data de publicación no Boletín Oficial da Provincia, co fin de que os que se sentan prexudicados poidan presentar as súas reclamacións, durante o prazo sinalado, no concello de Vimianzo, ou nas oficinas deste servizo, situadas na Praza de Vigo, 2 –entresollado, en Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 15 de outubro de 2009 O xefe do Servizo Territorial da Zona Galicia Centro Silvia Paola Omar Eduardo Bolla Danon